70. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.Δ. 156590  της 29 Δεκ. 1969/21 Ιαν. 1970 (ΦΕΚ Β΄  43) Περί κωδικοποιήσεως εις ενιαίον κείμενον των εν ισχύϊ κανονιστικών αποφάσεων, εγκυκλίων διαταγών κλπ. «περί μεταφοράς προσώπων δια φορτηγών αυτοκινήτων». Λαβόντες υπ’ όψιν: 1)α)Τας διατάξεις του άρθρ. 23 του Νόμ. 6033/ 1934. β)Τας διατάξεις του άρθρ. 33 παρ. 2 του Ν.Δ. 3334/1955. γ)Του Νόμ. 3216/55 άρθρ. 17 παρ. 2. δ)Τας διατάξεις του άρθρ. 4 παρ. 2 του Ν.Δ. 49/68 (ΦΕΚ 294/68 Α΄). 2)Τας υπ’ αριθ. α)ΣΤ-129932/56, β)215038/59, γ) 127985/60, δ)169569/60, ε)154366/68, ς)124145/ 1969, ζ)116469/69 και η)126869/69 κανονιστικάς αποφάσεις κλπ.του Υπουργείου. 3)Αποβλέποντες εις την διευκόλυνσιν του έργου της κωδικοποιήσεως των σχετικών διατάξεων δια της ενοποιήσεως εις εν κείμενον των μέχρι σήμερον ισχυουσών επί του αυτού θέματος «περί μεταφοράς προσώπων δια φορτηγών αυτοκινήτων», αποφασίζομεν: Καθορίζομεν ως ακολούθως τας προϋποθέσεις, την διαδικασίαν, τους όρους και περιορισμούς δια την παροχήν εγκρίσεως μεταφοράς προσώπων δια φορτηγών αυτοκινήτων. ΠΡΟΫΠΟΘΕΣΕΙΣ 1.α)Εγκρίνομεν την μεταφοράν προσώπων απασχολουμένων  αφ’ ενός μεν εις την εκτέλεσιν παραγωγικών έργων, αφ’ ετέρου δε εις ετέρας επιχειρήσεις, εκ της κατοικίας των εις τους τόπους εργασίας και τανάπαλιν ήτις δέον να εκτελήται δια φορτηγών αυτοκινήτων Ιδιωτικής Χρήσεως ανηκόντων εις τας εν λόγω επιχειρήσεις άνευ καταβολής κομίστρου και εφ’ όσον ο τόπος εκτελέσεως των παραγωγικών έργων ή η έδρα της επιχειρήσεως κείται εις περιοχάς μη εξυπηρετουμένας συγκοινωνιακώς. «β)Επιτρέπεται η δια φορτηγών αυτοκινήτων μεταφορά εργατών ή μελών της οικογενείας του μελισσοτρόφου πλέον των δύο και μέχρι 5 οσάκις μεταβαίνουν ούτοι να διενεργήσουν τρυγητόν των μελισσοσμηνών ή εκτελέσουν ζωτικάς δια την μελισσοκομικήν εκμετάλλευσιν εργασίας ως η μεταφορά και μετακίνησις κυψελών, η μεταφορά τροφών κλπ. πιστοποιουμένης της ανάγκης ταύτης υπό της αρμοδίας Γεωργικής Υπηρεσίας και κατόπιν ειδικής προς τούτο αδείας της κατά τόπον αρμοδίας Αστυνομικής Αρχής». Το εδάφ. β΄ ετροποποιήθη και συνεπληρώθη ως άνω δια της υπ’ αριθ. Δ. 132049/5681/70 της 12/27 Οκτ.1970 αποφ. Υπ. Συγκοινωνιών (ΦΕΚ Β΄ 759). γ)Επιτρέπομεν την, άνευ καταβολής κομίστρου, δια των κυκλοφορούντων φορτηγών αυτοκινήτων των ανηκόντων εις την Δ.Ε.Η. και τον Ο.Τ.Ε. ως και των μεμισθωμένων υπό τούτων Δ.Χ. ομοίων μεταφοράν εργατοτεχνικού προσωπικού απασχολουμένου εις τα υπό της Δ.Ε.Η και του Ο.Τ.Ε. εκτελούμενα ή συντηρούμενα έργα, άνευ υποχρεώσεως Επιθεωρήσεως αυτών υπό των Υπηρεσιών του Υπουργείου. δ)Εγκρίνομεν την χρησιμοποίησιν κατά τας Κυριακάς και εορτάς φορτηγών αυτοκινήτων ιδιωτικής χρήσεως επί σκοπώ ψυχαγωγήσεως του προσωπικού των επιχειρήσεων εις ας ανήκουν ταύτα άνευ καταβολής κομίστρου. 2.Διαδικασίαι Παροχής εγκρίσεως–Δικαιολογητικά. α)Η έγκρισις μεταφοράς προσώπων δια φορτηγών αυτοκινήτων Δημοσίας τε και Ιδιωτικής χρήσεως παρέχεται δι’ αποφάσεως ημών ή του οικείου Νομάρχου κατόπιν υποβολής υπό των ενδιαφερομένων των κάτωθι δικαιολογητικών: 1)Αίτησις. 2)Φωτοτυπία αδείας κυκλοφορίας του αυτοκινήτου. 3)Βεβαίωσις αρμοδίας Αστυνομικής Αρχής εις ην θα εμφαίνηται ότι η έδρα της επιχειρήσεως ή το εκτελώμενον παραγωγικόν έργον κείται εκτός κατωκημένης περιοχής και το εργαζόμενον προσωπικόν δεν εξυπηρετείται συγκοινωνιακώς και ότι ενδείκνυται η χορήγησις της παροχής της εν λόγω εγκρίσεως. Ειδικώς προκειμένου περί μεμισθωμένων, υπό επιχειρήσεων, φορτηγών αυτοκινήτων Δ.Χ., δέον όπως εκτός των ως άνω δικαιολογητικών υποβάλλεται και αντίγραφον της σχετικής μισθώσεως του αυτοκινήτου. Η εκτέλεσις της ως άνω εγκρίσεως θέλει γίνει εφ’ όσον τα ως είρηται αυτοκίνητα προσκομιζόμενα εις τας αρμοδίας υπηρεσίας συγκοινωνιών προκειμένου αύται να προβώσιν εις την διαπίστωσιν της πληρώσεως, υπό των εν λόγω οχημάτων των όρων ασφαλείας των προβλεπομένων εν τω κεφαλ. ΙΙΙ της παρούσης. (Αντί για τη σελ. 242,23(δ) Σελ. 242,23(ε) Τεύχος -Σελ.  Φορτηγά αυτοκίνητα 21.Ε.δ.70 3.Όροι και Περιορισμοί. Καθορίζομεν όπως άπαντα τα εν παρ. 1α, 1β, 1γ και 1δ αναφερόμενα αυτοκίνητα ιδιωτικής χρήσεως κατά την υπό της παρ. ε΄ του άρθρ. 4 του 49 Ν.Δ/τος προβλεπομένην μεταφοράν προσώπων πληρούν τους κάτωθι όρους ασφαλείας: α)Να ώσιν εφωδιασμένα δια προχείρων καθισμάτων στερεώς συνδεδεμένων μετά του πήγματος και διατεγαγμένων είτε παραλλήλως, είτε καθέτως προς την φοράν οδεύσεως του οχήματος. β)Η τοποθέτησις καθισμάτων έναντι αλλήλων επιτρέπεται μόνον εις την περίπτωσιν των παραλλήλων, προς τον κατά μήκος άξονα του οχήματος, διατεταγμένων καθισμάτων. γ)Η απ’ αλλήλων απόστασις των καθισμάτων, δέον να είναι τουλάχιστον 0,70μ. η δε των έναντι αλλήλων τουλάχιστον 1,30μ. δ)Η τοποθέτησις τριών σειρών καθισμάτων εις την περίπτωσιν των παραλλήλων τοιούτων επιτρέπεται μόνον εφ’ όσον το εσωτερικόν πλάτος του πήγματος είναι τουλάχιστον 2 μέτρα. ε)Αι πλάγιαι πλευραί του αμαξώματος μετά των τυχόν προσθηκών (παραπέτια) δέον να έχωσιν ύψος από του δαπέδου τουλάχιστον 1,20μ. και η οπίσθια πλευρά, δέον να φέρη προσθήκην καταλλήλως τοποθετημένην προς προστασίαν των τελευταίων καθημένων. ς)Τα ως άνω αυτοκίνητα δέον να είναι εφωδιασμένα δια κιβωτίων φαρμάκων πρώτων βοηθειών, πυροσβεστήρος εν πλήρει εξαρτήσει ως και καλύμματα (τέντας) προς προστασίαν των μεταφερομένων επιβατών, εκ των καιρικών συνθηκών. ζ)Ο αριθμός των μεταφερομένων επιβατών θα υπολογίζεται υπό των υπηρεσιών Συγκοινωνιών αναλόγως των εν τω οχήματι υπαρχόντων καθισμάτων, λαμβανομένου ως ελαχίστου απαιτηθησομένου πλάτους δι’ έκαστον επιβάτην 0,40μ. Οίκοθεν νοείται ότι το γινόμενον ως ανωτέρω αριθμού επιβατών επί 70 είναι ίσον ή μικρότερον του ωφ. φορτίου του αυτοκινήτου, άλλως θα περιορίζεται αναλόγως. Σελ. 242,24(ε) Τεύχος -Σελ.  21.Ε.δ.70 Φορτηγά αυτοκίνητα η)Ειδικώς προκειμένου περί ανατρεπομένων αυτοκινήτων, η μεταφορά επιβατών θα επιτρέπεται, εφ’ όσον πληρούνται εκτός των ανωτέρω, οι κάτωθι όροι: 1)Να τοποθετώνται 3-4 δακτύλιοι συνδέσεως (ζυγγιά) εις εκάστην δοκόν του πλαισίου δια την σταθεράν σύνδεσιν του ανατρεπομένου αμαξώματος μετά του πλαισίου. 2)Να ακινητοποιήται ο μοχλός ανατροπής. 3)Να τοποθετούνται παραπέτια. 4)Να τοποθετούνται καθίσματα δια την ασφαλή μεταφοράν επιβατών. 5)Κατά την Επιθεώρησιν των φορτηγών αυτοκινήτων υπό της αρμοδίας υπηρεσίας, δέον να ελέγχωνται οι αναγκαίοι μηχανισμοί και διασκευαί δια την εφαρμογήν των ως άνω μέτρων ασφαλείας. Τα ως ανωτέρω μέτρα ασφαλείας δέον να αναγράφωνται εις τας εκάστοτε εγκριτικάς αποφάσεις. Αι αποφάσεις αύται δέον να κοινοποιούνται εις τα αρμόδια Αστυνομικά όργανα δια την ενέργειαν αιφνιδιαστικών ελέγχων, ως προς την τήρησιν των ανωτέρω όρων ασφαλείας. Δι’ άπαξ επιθεωρήσεως του αυτοκινήτου υπό της αρμοδίας Υπηρεσίας Συγκοινωνιών καθ’ ην θα διαπιστούνται τα ως άνω μέτρα ασφαλείας θα χορηγήται υπό ταύτης ειδικόν σημείωμα ως το εν ταις Υπηρεσίαις Συγκοινωνιών υφιστάμενον υπόδειγμα. Οι παραβάται των ανωτέρω διατάξεων της παρούσης τιμωρούνται κατά το άρθρ. 33 του Ν.Δ. 3334/55. 6)Ωσαύτως καθορίζομεν όπως τα εν παρ. 1γ αναφερόμενα αυτοκίνητα δέον να πληρούν τας ακολούθους προϋποθέσεις: α)Άπαντα τα κατά τα ανωτέρω αυτοκίνητα επιθεωρούμενα ανά τακτά χρονικά διαστήματα, ουχί μεγαλυτέρα του τριμήνου, υπό των ειδικών των τε της Δ.Ε.Η ως και του Ο.Τ.Ε. συνεργείων, θα εφοδιάζονται υπό των αρμοδίων αυτής υπηρεσιών δια σημειωμάτων, δι’ ων θα παράσχηται η δυνατότης του δια της παρούσης εγκρινομένου δικαιώματος μεταφοράς προσωπικού. Τόσον η Δ.Ε.Η. όσον και ο Ο.Τ.Ε, δέον όπως επιτρέπωσι την επί των εν θέματι αυτοκινήτων επιβίβασιν προσωπικού κατά τα ανωτέρω υπό την προϋπόθεσιν της λήψεως απάντων των ενδεικνυομένων μέτρων ασφαλείας, τηρουμένων εν προκειμένω και των διατάξεων της παρούσης αποφάσεως του Υπουργείου. Ο αριθμός των επιβαινόντων εις έκαστον φορτηγόν αυτοκίνητον δέον να υπολογίζηται εν συναρτήσει του ωφελίμου φορτίου και της επιφανείας της κιβωταμάξης αυτού ισχύοντα εν προκειμένω και κατ’ αντιστοιχίαν αμφοτέρων των ως ακολούθως αναφερομένων συντελεστών. β)Ως προς το ωφέλιμον φορτίον: 70 χιλ/μα ανά επιβάτην τουλάχιστον. γ)Ως προς την επιφάνειαν του αμαξώματος 0,50 τετραγωνικά μέτρα ανά επιβάτην τουλάχιστον. Ο αριθμός των κατά τα ανωτέρω μεταφερομένων επιβατών δέον να αναγράφηται απαραιτήτως επί των χορηγουμένων σχετικών σημειωμάτων. Η ευθύνη της επιμελείας δια την εν γένει εφαρμογήν των ανωτέρω εναπόκειται εις την Δ.Ε.Η και τον Ο.Τ.Ε. Από της ισχύος της παρούσης καταργούνται αι υπ’ αριθ. α)ΣΤ-124932/56, β)ΣΤ-154366/68, γ)ΣΤ124145/1969, δ)ΣΤ-116469/69 και ε)ΣΤ-126869/69 ημέτεραι αποφάσεις ως και πάσα προγενεστέρα τοιαύτη επί του αυτού θέματος. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 